Ο Κλέαρχος, η Μαρίνα και ο κοντός (ταινία, 1961)

Ο Κλέαρχος, η Μαρίνα και ο κοντός είναι ελληνική κωμική ταινία του 1961 σε σκηνοθεσία Νίκου Τσιφόρου. Το σενάριο γράφτηκε από τον ίδιο τον σκηνοθέτη σε συνεργασία με τον Πολύβιο Βασιλειάδη και βασίστηκε στο ομώνυμο θεατρικό έργο. Πρωταγωνιστούν οι Βασίλης Αυλωνίτης, Νίκος Ρίζος και Γεωργία Βασιλειάδου. Η παραγωγή και η διανομή έγινε από τη Φίνος Φιλμ.

 Ο ευκατάστατος μεσήλικας έμπορος βουτύρου και ελαιολάδου Κλέαρχος Ζουγκαλάς (Βασίλης Αυλωνίτης) απατά συχνά την αυστηρή και άσχημη γυναίκα του Μαρίνα (Γεωργία Βασιλειάδου), τις υποψίες της οποίας φροντίζει να κατευνάζει ενοχοποιώντας τον κοντό γαμπρό του Μάχο (Νίκος Ρίζος), τον οποίο η Μαρίνα αντιπαθεί και περιφρονεί. Όταν η ζωηρή και γοητευτική ζωντοχήρα γειτόνισσα Ηρώ (Πόπη Λάζου) παροτρύνει τον Κλέαρχο να της κάνει παρέα στις διακοπές της στα Καμένα Βούρλα, εκείνος προσπαθεί να βρει έναν τρόπο να τη συνοδεύσει, που δεν θα υποψιάσει όμως τη Μαρίνα. Έτσι, όταν συνειδητοποιεί πως ο γαμπρός του Μάχος, αντιμετωπίζει κάποιο ορθοπεδικό πρόβλημα, τον πείθει να συμβουλευτεί γιατρό ο οποίος θα του συστήσει ιαματικά μπάνια στα Καμένα Βούρλα. Κατόπιν, πείθει τη γυναίκα του πως ο Μάχος θα πάει στα Καμένα Βούρλα με πρόφαση τα ιαματικά μπάνια για να κάνει στην πραγματικότητα διακοπές με κάποια ερωμένη του και προτείνει να πάει και ο ίδιος εκεί για να παρακολουθεί δήθεν το γαμπρό τους. Στα Καμένα Βούρλα ωστόσο, ο Μάχος κάνει όντως παρέα με μια γυναίκα που γνώρισε εκεί, συναντά τυχαία τον Κλέαρχο και ξεσκεπάζονται μεταξύ τους, αποφασίζοντας να διασκεδάσουν με την Ηρώ και την φιλενάδα του Μάχου, Ελληνίδα του εξωτερικού, Λία (Νέλλη Παππά). Στο μεταξύ, ο δικηγόρος Ασκαριάδης (Άγγελος Μαυρόπουλος) αναζητά τον Μάχο στην Αθήνα, πηγαίνει στο σπίτι του αλλά δεν λέει στη Μαρίνα τι ακριβώς θέλει. Εκείνη μπαίνει σε υποψίες για πιθανές παρανομίες του Μάχου και αποφασίζει να πάει με την κόρη της, τη Ρέα (Έλσα Ρίζου), στα Καμένα Βούρλα όπου ανακαλύπτει τις γυναικοδουλειές του γαμπρού της. Εκεί αποκαλύπτεται πως ο Ντίμης (Γιώργος Τσιτσόπουλος), ο αρραβωνιαστικός της Βιολέττας, ανιψιάς της Μαρίνας, είναι ήδη εραστής (και μελλοντικός σύζυγος) της γειτόνισσας Ηρώς που πήγε στα Καμένα Βούρλα για να τον κάνει να ζηλέψει. Όταν πια επιστρέφουν όλοι στην Αθήνα, ο Ασκαριάδης ενημερώνει τον Κλέαρχο και τη Μαρίνα ότι ο Μάχος έχει κληρονομήσει μεγάλη περιουσία από έναν θείο του που πέθανε στην Αφρική. Στο αναπάντεχο άκουσμα, οι δύο τους αλλάζουν συμπεριφορά και αρχίζουν να καλοπιάνουν τον Μάχο από τον οποίο είχαν προηγουμένως ζητήσει να φύγει από το σπίτι λόγω της απιστίας του. Όταν και ο Μάχος μαθαίνει τα ευχάριστα νέα, ανακοινώνει ότι σκοπεύει να επενδύσει τα χρήματα στην οικογενειακή επιχείρηση με προϋπόθεση να έχει τον έλεγχό της. Τελικά, εμφανίζεται η Ηρώ που εξηγεί στη Μαρίνα πως ευθύνεται η ίδια για το μπέρδεμα -χωρίς να εκθέσει τον Μάχο και τον Κλέαρχο- και η ιστορία έχει αίσιο τέλος. Γεωργία Βασιλειάδου... Μαρίνα Ζουγκαλά Βασίλης Αυλωνίτης... Κλέαρχος Ζουγκαλάς Νίκος Ρίζος... Καλλίμαχος (Μάχος) Ζαρκαδόπουλος Έλσα Ρίζου... Ρέα Ζουγκαλά - Ζαρκαδόπουλου Πόπη Λάζου... Ηρώ Γιώργος Τσιτσόπουλος... Ντίμης Άγγελος Μαυρόπουλος... δικηγόρος Ασκαριάδης Νέλλη Παππά... Λία Γιάννης Βογιατζής... Λάζαρος (Λαλάς) Η ταινία έκανε πρεμιέρα στις 18 Δεκεμβρίου 1961. Στην πρώτη της κινηματογραφική προβολή πραγματοποίησε 25.617 εισιτήρια και έλαβε την 26η θέση σε σύνολο 68 ταινιών. Εκείνη την εποχή, η ταινία κρίθηκε ακατάλληλη λόγω των αναφορών της στη συζυγική απιστία. Κλέαρχος (Βασίλης Αυλωνίτης) & Μαρίνα (Γεωργία Βασιλειάδου)(προς τον δικηγόρο): —Ευχαριστούμε κ. Ισκαριώτη... — (δικηγόρος) Ασκαριάδης, κύριε! — (Κλέαρχος) Ευχαριστούμε κ. Ιούδα... (προς τη Μαρίνα): —Έτσι και ξαναπείς τον κοντό κοντό, θα γίνουμε από δυο χωριά χωριάτες!Μάχος (Νίκος Ρίζος)Φέρτε μου τη Μαρίνα, να τη σκίσω! Φέρτε μου τη Μαρίνα... [ξαφνικά τη βλέπει μπροστά του] ...να με σκίσει!Μαρίνα (Γεωργία Βασιλειάδου) προς τον κοντό γαμπρό της:Κοντός είσαι εσύ;; Κολώνα του σπιτιού μου!!!Κλέαρχος (Βασίλης Αυλωνίτης) προς τον γαμπρό του αλλά και αντίστροφα:Εσένα θα σε σώσω !Διάλογος (Κλέαρχος: Βασίλης Αυλωνίτης & Μάχος: Νίκος Ρίζος)Μάχος: Ωχ, το χέρι μου. Μ' έπιασε πάλι αυτός ο πόνος. Και μου το 'πε ο γιατρός. Αν δεν κάνω ιαματικά μπάνια στα Καμένα Βούρλα, δεν θα μου περάσει το ρημάδι. Κλέαρχος: Βέβαια, βέβαια... Μάχος: Τι βέβαια; Όποτε σου το 'λεγα, μου έλεγες όχι. Κλέαρχος: Διότι δεν είχα καταλάβει τη σοβαρότητα της καταστάσεως. Διότι χέρι είναι αυτό. Σήμερα σου πονάει, αύριο σου πρήζεται, μεθαύριο παθαίνει γάγγραινα και σ' το κόβουν! Πώς θα κουβαλάς, πώς θα τρως, πώς θα υπογράφεις, πώς θα φασκελώνεις; Μάχος: Να πάω δηλαδή, πεθερέ μου; Κλέαρχος: Σήκωσε το χέρι σου. Πονάει; Μάχος: Όχι. Κλέαρχος: Αυτό είναι. Αναισθησία των νεύρων! Μπάνια στα Καμένα Βούρλα, επειγόντως! Ο Κλέαρχος, η Μαρίνα και ο κοντός στην IMDb Τριανταφυλλίδης, Ιάσων (2000). Ταινίες για Φίλημα: Ένα αφιέρωμα στον Φιλοποιμένα Φίνο και τις ταινίες του. Αθήνα: Εξάντας εκδοτική. σελ. 102. ISBN 9789602564561. Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991